Pamokos tema: Organizmai prisitaiko prie aplinkos.
Klausimas:  Kaip augalai ir gyvūnai prisitaiko prie aplinkos? 
Temos BUP: Noriu pažinti gamtą. Žodžiai, apibūdinantys daiktą.
Tikslas:  stebėdami gamtą mokiniai supras, kaip augalai ir gyvūnai prisitaiko prie savo aplinkos, ir gebės tai aprašyti sakiniais, vartodami būdvardžius.
Uždaviniai:
1.  Atpažinti augalus, gyvūnus ir paukščius prie upės.
2. Paaiškinti, kaip organizmai prisitaikę prie aplinkos. 
3. Parašyti 2–5 sakinius apie stebėtus organizmus, naudojant daiktus apibūdinančius žodžius.
Kompetencijos:  pažinimo, kūrybiškumo
Priemonės:   užduočių lapai, rašymo, piešimo priemonės.
Vertinimas:  1. Dalyvavimas stebėjime (savarankiškai, su minimalia pagalba, su didele pagalba). 2.Tinkamai užpildytas stebėjimo lapas 3. 3–5 sakiniai su būdvardžiais (aiški mintis ir taisyklingas rašymas).
Metodai:  stebėjimas (darbas grupėse), individualus darbas, diskusija 

Vieta:   prie upės.

Klasė:  2 

Veiklos:  įvadinė pamokos dalis, stebėjimas, stebėjimo lapų pildymas, aptarimas, lietuvių kalbos užduočių atlikimas, apibendrinimas, įsivertinimas.

Įtrauktis: dirbdami grupelėse vaikai dalinasi žiniomis, padeda silpnesnių gebėjimų vaikams. Mokiniai gali pasirinkti užduočių kiekį (gabesni - atlikti papildomas užduotis, silpnesnių gebėjimų – atlikti minimalų užduočių kiekį).

	Pamokos dalys

	Trukmė
	Turinys

	Įvadinė
	5 min.
	Mokytojas primena, kas yra prisitaikymas: savybės, kurios padeda gyvūnams ar augalams išgyventi. Mokytojas primena, kas yra būdvardžiai: žodžiai, kurie apibūdina daiktą ar gyvūną (pvz., žalias, aukštas, šlapias). Klausimai mokiniams (žr. pamokos medžiagoje.)


	Mokymosi veiklos
	45 min.
	Stebėjimas prie Vokės upės. Mokiniai mažomis grupėmis stebi aplinką, augalus, gyvūnus ir paukščius. Žymi savo pastebėjimus lapuose, atlieka užduotis užduočių lapuose (žr. pamokos medžiagoje.) Mokytojas organizuoja tarpinius užduočių atlikimo atsiskaitymus ir aptarimus, stengdamasis, kad visi mokiniai pasiektų galutinį rezultatą.


	Apibendrinimo ir įsivertinimo
	10 min.
	Aptarimas: 1.Ką stebėjome? 2.Kas gyvena vandenyje, kas krante? 3.Kaip organizmai prisitaikę prie vandens aplinkos? Apibendrinimas: 1.Ką sužinojome apie prisitaikymą? 2.Kokius būdvardžius galime naudoti apibūdindami organizmus? 3. Diskusija: „Kodėl prisitaikymas yra svarbus gamtoje?“ Vertinimas/Įsivertinimas: 1.Dalyvavimas stebėjime (savarankiškumas). 2.Tinkamai užpildytas stebėjimo lapas 3. 3–5 sakiniai su būdvardžiais (aiški mintis ir taisyklingas rašymas).
 





